Illyustrativ foto Joriy yilning 1 sentabr kuni Toshkent viloyatining Bekobod shahrida jinoyat yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Ma’lum bo‘lishicha, shu shaharda yashovchi, 6-sonli o‘rta maktabning 11-sinf o‘quvchisi T.B. Me’morlar ko‘chasida joylashgan “Dildora” to‘yxonasi orqa tomonida o‘zaro janjal tufayli shu o‘rta maktabning 10-sinf o‘quvchisi I.Sh.ga pichoq bilan jarohat yetkazgan. Natijada I.Sh. jarohat olib kasalxonaga yotqizilgan. T.B. qo‘lga olingan.